રમતગમત મંત્રી વિજય ગોયેલે કહ્યુ કે કલમાડી અને ચૌટાલાને આજીવન અધ્યક્ષ બનાવવા એ સુશાસનની શરતોનું ગંભીર ઉલ્લંઘન છે જેના માટે તરત જ સુધારાત્મક પગલા ઉઠાવવાની જરુર છે. કલમાડી અને ચૌટાલાને 27 ડિસેમ્બરે ચેન્નઇમાં આઇઓએની વાર્ષિક બેઠકમાં આજીવન અધ્યક્ષ નિયુક્ત કરવામાં આવ્યા હતા જેનાથી ખેલ સમુદાય હેરાન છે. વળી બીજી તરફ રમતગમત મંત્રાલય પણ નારાજ છે. વિવાદ વધ્યા બાદ કલમાડીએ રજૂઆત નામંજૂર કરી દીધી પરંતુ ચૌટાલા હજુ પણ જીદ પર છે. હાલમાં બંનેની નિયુક્તિ અંગે આઇઓએની અંદર પણ ઘણા બધા લોકો વિરોધ કરી રહ્યા છે.